Það er tilvalið að fá sér kaffi í hjólatúrnum . Á liðnu sumri höfum við hér á hjartalif.is hvatt lesendur okkar til að taka reiðhjólin út úr geymslum og skella sér í hjólatúr og kölluðum við þessa hvatningu „ hjólað fyrir hjartað “ Við vorum í samstarfi við fjölmarga aðila og má þar fyrst telja hjólabúðina TRI sem lánuðu mér rafmagnshjól til að prófa , fjallahjólaklúbbinn , Bjarna Má sjúkraþjálfara hjá Hreyfingu og svo mætti lengi telja . Það er skemmst frá því að segja að þetta lukkaðist vel og af viðbrögðum að dæma hafa fjölmargir tekið hvatningunni og skellt sér í hjólatúr . Þúsundir lásu pistlana okkar um hjólreiðar í sumar og fjölmargir höfðu samband við okkur eða skruppu í hjólabúð . Þó farið sé að hausta er samt hægt að hjóla og haustið getur verið sérlega ánægjulegur tími til hjólreiða sér til hressingar og heilsubótar . En um leið þá er gott að láta kíkja á hjólið í lok sumars og jafnvel huga að hjólakostinum fyrir næsta sumar . Við erum alla vega þegar farinn að undirbúa næsta sumar en þá er hugmyndin að fá enn fleiri að borðinu og “ hjóla fyrir hjartað “ eins og engin sé morgundagurinn . Þessi vakning er kominn til með að vera og má segja að tilrauninn okkar hafi tekist í sumar . Hjá mér sjálfum , hjartabilaða Birninum voru rafmagnshjólin slík upplifun að nýr heimur opnaðist . Það var stórkostlega tilfinning að finna hvernig rafmagnið gerði mér yfir höfuð kleift að njóta þess að hjóla . Þetta hefði verið óhugsandi ef ekki hefði verið fyrir dygga aðstoð þeirra Vals og Róberts hjá TRI og kann ég þeim mestu þakkir fyrir frábært samstarf . Þar sem árangurinn varð framar vonum er ég þessa dagana að panta mér rafmagnshjól í forpöntun hjá TRI . Það er stórsnjallt að hafa þennan háttinn á því strákarnir gefa 15% afslátt af forpöntunum og svo er hjólið sett saman áður en það er afhent hjá TRI í mars 2020 . Það er semsagt um það leiti sem hjólastígar eru sópaðir og klárir fyrir nýtt og frábært hjólasumar „ Hjólað fyrir hjartað 2020 “ . Auglýsing Niðurstaða Hjólreiðar eru klárlega frábær leið fyrir hjartafólk til að stunda útiveru sér til heilsubótar og eða endurhæfingar . Þetta á ekki síst við um rafmagnshjólin sem eru í einu orði stórkostleg og opna möguleika sem mörgum hafa verið lokaðir til þessa . Rafmagnshjólinn koma sérlega vel út fyrir þá sem eru með takmarkaða afkastagetu hjartans og eins ef fólk er í stoðkerfisvandamálum . Á rafmagnshjólunum er mjög auðvelt að stjórna aðstoðinni sem rafmagnið veitir sem gerir hjólreiðatúrinn að hreinni skemmtun . Hægt er að skoða úrvalið hjá TRI á hlekknum hér fyrir neðan og panta sér t.d. rafmagnshjól sem eru snilld fyrir hjartafólk á 15% afslætti . Nokkrir kostir þess að forpanta CUBE reiðhjól hjá TRI VERSLUN * Þú færð 15% afslátt af hjólinu og aukahlutum . Þeir mæla þig og þú færð rétta hjólið fyrir þig . Þú velur þér lit og hönnun . Þú færð dagsetning á það hvenær hjólið verður komið til landsins og klárt til afhendingar .